Dabas aizsardzības pārvalde

ELEKTRONISKAS IZSOLES

“Par Līgatnes dabas taku savvaļas dzīvnieku kolekcijas trīs aļņu atsavināšanu”

NOLIKUMS

APSTIPRINĀTS

Izsoles komisijas sēdē

2024.gada 24. septembrī

Protokols Nr.1

Siguldā

2024

1. **Vispārīgie noteikumi**
   1. Izsoles nolikums (turpmāk - Nolikums) ir sagatavots saskaņā ar Publiskas personas mantas atsavināšanas likumu.

1.2. Izsoles objekts - Līgatnes dabas taku savvaļas dzīvnieku kolekcijā esoši **dzīvi aļņi**:

**- Alnis** (Alces alces), mikročipa Nr. *bez/nr*, tēviņš, dzimis 02.05.2023., izcelsme - Līgatnes dabas takas, pamatlīdzekļa Nr. 301-1269-110,

**- Alnis** (Alces alces), mikročipa Nr. *bez/nr*, tēviņš, dzimis 06.05.2023., izcelsme - Līgatnes dabas takas, pamatlīdzekļa Nr. 301-1269-109

**- Alnis** (Alces alces), mikročipa Nr. *bez/nr,* tēviņš, dzimis 06.05.2023., izcelsme - Līgatnes dabas takas, pamatlīdzekļa Nr. 301-1269-108, (turpmāk – **Kustamā manta**).

* 1. Kustamās mantas atrašanās vieta – Līgatnes dabas takas, Līgatnes novads, Līgatne.
  2. Izsoles rīkotājs:

**Dabas aizsardzības pārvalde** (turpmāk – Pārvalde)

Baznīcas ielā 7, Sigulda LV-2150

Pievienotās vērtības nodokļa (turpmāk - PVN) maksātāja reģistrācijas Nr. LV90009099027

Valsts kase, kods TRELLV22

Konta Nr.LV75TREL2210650029000.

* 1. Izsoli Pārvaldes vārdā organizē izsoles komisija, kas apstiprināta ar Pārvaldes ģenerāldirektora 2021.gada 17.augusta rīkojumu Nr.1.1/166/2021 “Par Pārvaldes valdījumā esošās mantas izsoles komisiju” un 2024. gada 9. septembra rīkojumu Nr. 1.1/106/2024 “Par grozījumiem 2021. gada 17. augusta rīkojumā Nr. 1.1/166/2021 “Par Pārvaldes valdījumā esošās mantas izsoles komisiju”” (turpmāk – Komisija).
  2. Izsoles mērķis – dzīvnieku kolekcijā esošu tuvu radniecīgu indivīdu pārdošana, lai nodrošinātu labturības prasības Līgatnes dabas taku aļņu grupā un valsts kustamas mantas, kas nav nepieciešama Pārvaldes funkciju nodrošināšanai, atsavināšana par iespējami augstāku cenu.
  3. Izsoles veids – elektroniskā pirmā izsole ar augšupejošu soli.

1. **Izsoles nosacītā cena, nodrošinājums un papildu nosacījumi** 
   1. Izsoles objekta **nosacītā cena** Kustamai mantai ir noteikta **2700,00 EUR** (900,00 EUR par katru izsoles objekta īpatni) plus pievienotās vērtības nodoklis (turpmāk – PVN).
   2. Izsoles solis – **270,00 EUR** (divi simti septiņdesmit eiro,00 centi)
   3. Izsoles dalībnieks samaksā nodrošinājuma maksu 10% (desmit procenti) apmērā no nosacītās cenas Nolikuma 1.4. apakšpunktā norādītajā norēķinu kontā.
   4. Izsoles dalībniekam, kurš ir iemaksājis nodrošinājumu, bet nav iesniedzis pieteikumu dalībai izsolē, nodrošinājuma nauda 15 (piecpadsmit) dienu laikā pēc izsoles dalībnieka iesnieguma par naudas atmaksu saņemšanas, tiek atmaksāta, pārskaitot to uz iesniegumā norādīto bankas norēķinu kontu.
   5. Izsoles dalībniekam, kurš piedāvājis visaugstāko maksu, bet atteicies slēgt līgumu, nodrošinājuma maksa netiek atmaksāta.
   6. Izsoles dalībniekiem, kuri nav ieguvuši tiesības slēgt līgumu, nodrošinājuma nauda tiek atmaksāta ar pārskaitījumu dalībnieku norēķinu kontā 15 (piecpadsmit) dienu laikā pēc izsoles rezultātu apstiprināšanas.
   7. Citi papildu nosacījumi ir atrunāti Līguma projektā.
2. **Pretendenti un izsoles izsludināšana**
   1. Pretendentu reģistrācija notiek no **2024. gada 26. septembra plkst.13.00** elektronisko izsoļu vietnē <https://izsoles.ta.gov.lv>.
   2. Izsole sākas elektronisko izsoļu vietnē <https://izsoles.ta.gov.lv> **2024. gada 26. septembrī plkst. 13.00 un noslēdzas 2024. gada 16. oktobrī plkst. 13:00.**
   3. Ar izsoles noteikumiem var iepazīties elektronisko izsoļu vietnē <https://izsoles.ta.gov.lv> un Pārvaldes tīmekļvietnē [www.daba.gov.lv](http://www.daba.gov.lv) sadaļā “Par mums”/ “Īpašumi”.
   4. Paziņojums par izsoli, Nolikums un līguma projekts tiek publicēts Pārvaldes mājaslapā [www.daba.gov.lv](http://www.daba.gov.lv) sadaļā “Par mums”/ “Īpašumi”/ “Nevajadzīgā kustamā manta”.
   5. Pretendenti var būt personas, kuras Nolikumā noteiktajā termiņā un kārtībā iesniegušas pieteikumu dalībai izsolē. Persona uzskatāma par pretendentu ar brīdi, kad ir saņemts pretendenta pieteikums un tas ir reģistrēts Nolikumā noteiktajā kārtībā.
   6. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu. Ja starp izsoles dalībniekiem tiek konstatēta vienošanās par izsoles rezultātiem un gaitu, izsoles rezultāti tiek anulēti un izsole atzīta par nenotikušu.
   7. Kontaktpersona par Izsoles objekta apskates vietu un laiku - Pārvaldes Vidzemes reģionālās administrācijas Līgatnes dabas taku vadītājs, mob. tālr. +371 29320661, e-pasts: ilmars.radzins[@daba.gov.lv](mailto:andrejs.punovskis@daba.gov.lv);

kontaktpersona par izsoli – Pārvaldes Īpašumu pārvaldības nodaļas vadošā eksperte Ausma Lazdiņa, mob. tālr. +371 29 413 055, e-pasts: ausma.lazdina@daba.gov.lv.

* 1. Komisijai ir tiesības publiskot informāciju par izsoles izsludināšanu masu saziņas līdzekļos.

1. **Izsoles dalībnieki**
   1. Par izsoles dalībnieku var būt jebkura fiziska vai juridiska persona, kura saskaņā ar Latvijas Republikā spēkā esošo normatīvo aktu prasībām ir tiesīga iegūt īpašumā valsts kustamo mantu, kā arī noteiktajā termiņā ir izpildījusi izsoles noteikumos noteikto un atbilst izsoles noteikumos izvirzītajām prasībām, kā arī:
      1. ja tā ir juridiskā persona, nav pasludināta par maksātnespējīgu, neatrodas likvidācijas stadijā, tās saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu;
      2. ja tā ir fiziskā persona, nav pasludināta par maksātnespējīgu, tās saimnieciskā darbība nav apturēta vai pārtraukta, vai nav uzsākta tiesvedība par pretendenta maksātnespēju;
      3. pretendentam nav nodokļu un valsts sociālās apdrošināšanas obligāto iemaksu parādu Latvijā vai citā valstī, kur tas reģistrēts;
      4. ja izsoles dalībnieks vai tā pārstāvis nav reģistrēts sankciju sarakstos.
2. **Izsoles pretendentu reģistrācija izsoļu dalībnieku reģistrā**
   1. Pretendentu reģistrācija notiek no 2024. gada 26. septembra plkst. 13.00 un noslēdzas 2024. gada 6. oktobrī saskaņā ar elektroniskās izsoles vietnes nosacījumiem <https://izsoles.ta.gov.lv>.
   2. Izsoles pretendenti – fiziskas personas, kuras vēlas savā vai cita vārdā, vai juridiskās personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
      1. Fiziska persona:
         1. vārdu, uzvārdu;
         2. personas kodu vai dzimšanas datumu (persona, kurai nav piešķirts personas kods);
         3. kontaktadresi;
         4. personu apliecinoša dokumenta veidu un numuru;
         5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
         6. personas papildu kontaktinformāciju – elektroniskā pasta adresi un tālruņa numuru (ja tāds ir).
      2. fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par pārstāvamās personas veidu;
         1. vārdu, uzvārdu fiziskai personai vai nosaukumu juridiskai personai;
         2. personas kodu vai dzimšanas datumu (personai, kurai nav piešķirts personas kods) fiziskai personai vai reģistrācijas numuru juridiskai personai;
         3. kontaktadresi;
         4. personu apliecinoša dokumenta veidu un numuru fiziskai personai;
         5. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
         6. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
      3. Papildus iesniedz **dzīvnieku novietnes reģistrācijas/atzīšanas dokumenta (TRACES numurs) apliecinātu kopiju.**
   3. Reģistrējoties izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu patiesumu.
   4. Ziņas par personu iekļauj izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Informāciju reģistrētam lietotājam par izsoles rīkotāja autorizētu dalību izsolē elektronisko izsoļu vietne nosūta elektroniski uz lietotājam izveidoto kontu.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav vēl iestājies vai ir beidzies pretendentu reģistrācijas termiņš;
      2. ja nav norādīta visa attiecināmā šo noteikumu 5.2. apakšpunktā minētā informācija;
      3. līdz elektronisko izsoļu vietnē noteiktajam pretendentu reģistrācijas termiņam nav samaksājis nodrošinājumu un/vai izsoles reģistrācijas maksu.
   10. Izsoles organizētāji nav tiesīgi līdz izsoles noslēgumam sniegt jebkādu informāciju par izsoles pretendentiem.
   11. Izsoles dalībniekiem ir tiesības iepazīties ar Izsoles objekta izsoles noteikumiem, kā arī apskatīt Izsoles objektu, iepriekš vienojoties par Izsoles objekta apskates vietu un laiku.
3. **Nodrošinājuma un reģistrācijas maksas samaksas kārtība**
   1. Izsoles dalībniekiem jāiemaksā nodrošinājums **270,00 EUR** (divi simti septiņdesmit eiro, 00 centi) apmērā Pārvaldes kontā: Dabas aizsardzības pārvalde, Baznīcas ielā 7, Sigulda LV-2150, Pievienotās vērtības nodokļa (turpmāk - PVN) maksātāja reģistrācijas Nr. LV90009099027, Valsts kase, kods TRELLV22, Konta Nr. LV75TREL2210650029000, ar atzīmi ““2024.gada LDT 3 aļņu atsavināšana” izsoles nodrošinājums”.
   2. Izsoles reģistrācijas maksa jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.
   3. Ja pretendents nav iemaksājis nodrošinājumu un izsoles reģistrācijas maksu, tas dalībai izsolei netiek reģistrēts.
4. **Izsoles norise**
   1. **Izsole sākas elektronisko izsoļu vietnē** [**https://izsoles.ta.gov.lv**](https://izsoles.ta.gov.lv) **2024. gada 26. septembrī plkst. 13.00 un noslēdzas 2024. gada 16. oktobrī plkst. 13:00.**
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Izsoles solis– **270,00EUR** (divi simti septiņdesmit eiro,00 centi) par visu Kustamo mantu.
   4. Ja pēdējo piecu minūšu laikā pirms izsoles noslēgšanas noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   5. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas plkst. 13.00.
   6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   8. Pēc izsoles slēgšanas sistēma 24 stundu laikā automātiski sagatavo izsoles aktu.
   9. Balstoties uz saņemto sistēmas izsoles aktu ar izsoles pretendentu sarakstu, visaugstākās nosolītās cenas piedāvātājam tiek piedāvāta līguma slēgšana.
   10. Pirms līguma slēgšanas pretendentam izsolē piedāvātā maksa jāsamaksā 1 (vienas) nedēļas laikā no izsoles rezultātu paziņošanas dienas izsoles dalībniekam. Nodrošinājuma summa pretendentam, kurš ir nosolījis visaugstāko cenu par Kustamo mantu, tiek ieskaitīta pirkuma maksā par nosolīto Kustamo mantu.
   11. Izsoles dalībniekiem, kuri nav nosolījuši Kustamo mantu, mēneša laikā tiek atmaksāts samaksātais nodrošinājums uz viņu norādīto bankas kontu.
   12. Ja izsoles dalībnieks 7.4. punktā noteiktajā termiņā nav noslēdzis pirkuma līgumu, iemaksātais nodrošinājums netiek atmaksāts.
5. **Izsoles rezultātu apstiprināšana**
   1. Izsole uzskatāma par notikušu un Pārvalde var pieņemt lēmumu slēgt pirkuma līgumu, ja, ievērojot noteiktās Pārvaldes prasības, ir piedalījies vismaz viens pretendents.
   2. Pēc uzvarētāja noskaidrošanas Pārvalde pieņem lēmumu slēgt pirkuma līgumu. Pārvalde 10 darbdienu laikā pēc lēmuma pieņemšanas Pārvaldes tīmekļvietnē publicē informāciju, norādot pretendentu, ar kuru tiks slēgts līgums, lēmuma apstrīdēšanas iespējas un laiku, kad pēc apstrīdēšanas termiņa beigām puses paraksta pirkuma līgumu.
   3. Izsoles protokolu apstiprina Pārvaldes ģenerāldirektors 7 (septiņu) dienu laikā pēc izsoles.
   4. Pirkuma līgumu izsoles uzvarētājs paraksta 30 (trīsdesmit) dienu laikā pēc izsoles rezultātu apstiprināšanas.
6. **Nenotikusi izsole**
   1. Ja nav saņemts neviens pretendenta pieteikums vai neviens izsoles dalībnieks nav pārsolījis izsoles nosacīto maksu, vai arī izsoles dalībnieks, kas nosolījis nākamo augstāko pirkuma maksu par Kustamo mantu, atsakās slēgt Kustamās mantas pirkuma līgumu saskaņā ar izsoles noteikumu 7.4. punktu, izsole ar augšupejošu soli atzīstama par nenotikušu.
   2. Nenotikušas izsoles gadījumā, Pārvalde var lemt rīkot atkārtotu izsoli vai atteikties atsavināt Kustamo mantu.
7. **Norēķinu kārtība**

Visi norēķini tiek veikti ar pārskaitījumu Pārvaldes, PVN maksātāja reģistrācijas Nr. LV90009099027, Valsts kase, kods TRELLV22, Konta Nr. LV75TREL2210650029000, kontā.

1. **Izsoles komisijas tiesības un pienākumi**
   1. Komisija ir atbildīga par izsoles norisi un ar to saistīto lēmumu pieņemšanu.
   2. Par izsoles noteikumos nereglamentētajiem jautājumiem lēmumus pieņem Izsoles komisija, par to izdarot attiecīgu ierakstu komisijas sēdes protokolā.
2. **Sūdzību izskatīšana**

Pretendenti var iesniegt sūdzības par izsoles komisijas darbu Pārvaldes ģenerāldirektoram, ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

**Pielikumā:** Nomas līguma projekts uz 3 lapām.

Komisijas priekšsēdētājs Andis Prikulis